b'\n_START_ARTICLE_\nPlantarna mi\xc5\xa1ica\n_START_PARAGRAPH_\nPlantarna mi\xc5\xa1ica ali struna (latinsko musculus plantaris) je mi\xc5\xa1ica, ki se nahaja med dvoglavo me\xc4\x8dno mi\xc5\xa1ico in veliko me\xc4\x8dno mi\xc5\xa1ico na zadnji strani goleni. Izvira iz lateralnega kondila stegnenice in se spaja skupaj s kito troglave me\xc4\x8dne mi\xc5\xa1ice. Ima kratko glavo ter izredno dolgo kito. Po funkciji je rudimentarna mi\xc5\xa1ica (nepopolno razvita oz. delno zakrnela), ki oja\xc4\x8duje delovanje troglave me\xc4\x8dne mi\xc5\xa1ice._NEWLINE_Mi\xc5\xa1ico o\xc5\xbeiv\xc4\x8duje tibialni \xc5\xbeivec (S1-S2).\n_START_SECTION_\nMedicinski pomen\n_START_PARAGRAPH_\nKljub svoji majhnosti lahko med tekom ali skokom pri iztegnjenemu kolenu pride do po\xc5\xa1kodbe mi\xc5\xa1ice, kar se v\xc4\x8dasih imenuje tudi\xc2\xa0\xc2\xbbteni\xc5\xa1ka noga\xc2\xab. Pri tem se pojavijo bole\xc4\x8dine, \xc5\xa1e posebej pri fleksiji goleni in plantarni fleksiji stopala, poleg tega pa se lahko pojavi oteklina do stopala._NEWLINE_Kita plantarne mi\xc5\xa1ice je v kirurgiji pogosto izrabljena za rekonstrukcijo po\xc5\xa1kodovanih ligamentov in kit v drugih deli \xc4\x8dlove\xc5\xa1kega telesa.'